03/01/2019 | Administración LocalMunicipal
Narón
Intervención
Padrón fiscal taxas aluguer instalacións deportivas xuño 2018

Por Resolución da Alcaldía, de data 27-12-2018, resolveuse: PRIMEIRO.- Pola necesidade de aprobar, con carácter de urxencia o padrón fiscal correspondente ás taxas pola utilización de instalacións deportivas do mes de xuño de 2018, e de conformidad eco artigo 10 da Lei 40/2015, de 1 de outubro, avocar a firma da resolución aprobatoria do citado padrón fiscal. SEGUNDO.- Aprobar o padrón fiscal correspondente ao mes de XUÑO de 2018, das taxas pola utilización de instalacións deportivas que comeza pola entidade con CIF-G15218316 e remata pola entidade con CIF-G1538343 por importe de 8.232,13 € e 60 recibos. Exposición.- De acordo co disposto no artigo 75 da Ordenanza xeral de xestión, recadación e inspección, os padróns serán expostos ao público durante un prazo de 15 DÍAS, que se contarán a partir do día seguinte da publicación do anuncio no BOP. Durante o periodo de exposición pública os interesados poderán examinar os padróns e interpoñer as reclamacións ou alegacións que consideren pertinentes ante a Alcaldía. Recursos- Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de outubro, do Procedemento Administrativo Común das Administracións Públicas. Non obstante, se se considera conveniente, poderán utilizar e exercitar calquera outro recurso que estimen pertinente. Período de cobro.- O prazo de cobro, en período voluntario, será de dous meses, e comprenderá dende o 07/01/2019 ata o 07/03/2019, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados.- Os recibos correspondentes a estas cobranzas que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes o día 30/01/2019. Lugar de ingreso.- Os recibos non domiciliados poderán ingresarse en calquera oficina das entidades bancarias colaboradoras (Abanca, Banco Pastor, Banco Sabadell e Caixabank) empregando os instrumentos de ingreso (recibos) que se enviarán ao domicilio declarado polo contribuínte por correo ordinario. Tamén poderá efectuarse o pago por internet as 24 horas do día accedendo a: http://www.naron.es.No caso de non recibir no seu domicilio, ou de perda, do devandito instrumento o obrigado ao pagamento poderá obter un duplicado na Tesourería do Concello de Narón, planta 4ª do Concello, ata o 05/03/2019, e efectuar o pagamento nos prazos antes indicados, posto que a non recepción non exonera da obriga do pagameno e non impide a utilización da vía de constrinximento. Días de ingreso: días hábiles nos horarios de caixa establecidos polas entidades colaboradoras para o pagamento dos recibos non domiciliados. Tamén poderá efectuarse o pago por internet as 24 horas do día accedendo a: http://www.naron.es.Ademais, os contribuintes que sexan clientes das entidades financieiras colaboradoras do Concello poderán (as 24 horas do día) efectuar o pago accedendo á banca electrónica desa entidade financieira. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Narón, 28 de decembro de 2018. A alcaldesa Marián Ferreiro Díaz.